OKRESNÁ PROKURATÚRA MARTIN 
Vajanského nám. 1, 036 80 Martin 1

Číslo: 2 Pv 535/14/5506	Martin 16.05.2016 
EEČ: 2-40-62-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Martin zo dňa 20.3.2015 spisová značka 2 Pv 535/14/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 31.10.2014 v čase o 23.00 hod. bola hliadkou Oddelenia Železničnej polície PZ Vrútky  predvedená osoba XXXXX, nar. XXXXX, r.č. XXXXX, trvale bytom XXXXX, č. XXXXX za účelom zistenia a overenia totožnosti podľa § 18 ods. 3 zák. č. 171/1997 Z.z. o Policajnom zbore, nakoľko nevedela hodnoverne preukázať svoju totožnosť, ktorú bolo potrebné zistiť za účelom odovzdania nájdených osobných vecí a batožiny, ktoré boli nájdené na nástupišti žst. Vrútky dňa 31.10.2014 okolo 22.00 hod. hliadkou Oddelenia ŽP PZ Vrútky a osoba si uplatňovala právo na nájdené veci, kde v služobnej miestnosti Oddelenia Železničnej polície PZ Vrútky dňa 31.10.2014 okolo 23.05 hod. osoba XXXXX pri tom, ako hľadal svoj občiansky preukaz, vytiahol rukou z vrecka svojej oblečenej mikiny tabatierku s igelitovým vreckom s obsahom neznámej zelenej sušenej rastliny o celkovej váhe 0,9 gramu, ktoré jej bolo aj s obsahom následne zaistené, pričom osoba XXXXX uviedla, že sa jedná o Marihuanu, ktorú prechovávala pre svoju potrebu, pričom zo znaleckého posudku z odboru kriminalistika, odvetvia kriminalistická toxikológia z Kriminalistického a expertízneho ústavu Policajného zboru, Príboj 560, 976 13 Slovenská Ľupča pod č. ČES:PPZ-KEU-SL-EXP-2014/3722 zo dňa 19.11.2014 bolo pri skúmaní vzoriek zistené, že predložená vzorka rastlinného materiálu mala hmotnosť 0,97 g a bola identifikovaná ako rastlinný materiál vykazujúci morfologické a mikroskopické znaky typické pre rastlinný rod Cannabis- konopa, kde vykonanou chemickou analýzou bola v rastlinnom materiáli konope, hmotnosti 0,97 gramu zistená prítomnosť účinnej látky THC v množstve väčšom ako 30 mg, čo podľa vyjadrenia znaleckého ústavu predstavuje minimálne tri obvykle jednorazové dávky drogy, pričom rastliny rodu Cannabis podliehajú ustanoveniam zákona c. 139/1998 Z.z. o omamných  látkach, psychotropných látkach a prípravkoch v znení neskorších predpisov a sú zaradené do I. skupiny omamných látok, pričom tetrahydrokanabinol ( THC) ako hlavná aktívna zložka konopy je zaradený do I. skupiny psychotropných látok.  

Uznesením prokurátora Okresnej prokuratúry Martin zo dňa 20.3.2015, spisová značka 2 Pv 535/14/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Martin pod sp. zn. 2Pv 535/14/5506  z  20.03.2015, právoplatným 28.03.2015, bolo trestné stíhanie obv. XXXXX, nar. XXXXX v XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. , podmienečne zastavené a bola mu určená skúšobná doba v trvaní 12 (dvanásť) mesiacov, ktorá uplynula dňa 28.03.2016.

Z vyžiadaných podkladov z Okresného úradu Martin, odboru všeobecnej vnútornej správy, zo správy Obvodného oddelenia Policajného zboru v Martine - východ, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

Vzhľadom na uvedené, obv. XXXXX splnil všetky zákonné podmienky uvedené v ust. § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia. 

Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.). 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Miloš Gero
prokurátor